Actualizare 12:00. Cauza incendiului este o lumânare aprinsă și care a fost uitată de mai mulți copii care locuiau nesupravegheați într-un apartament de la etajul 4. Mama acestora este la muncă în străinătate.

În bloc locuiau persoane care vin din familii defavorizate, iar apartamentul în care au izbucnit flăcările nu mai era racordat la energie electrică.

Apartamentele de la ultimul etaj sunt distruse în totalitate, iar probleme sunt și cele de la etajele 3 și 2.

130 de persoane au fost afectate de incendiu. Primăria le-a acordat locuri în alte locuințe sociale.

Cauza incendiului n-a fost încă stabilită, însă locuitorii vorbesc despre două posibilităţi. Unii spun că în podul blocului ar fi stat oameni fără adăpost care făceau focul pentru a se încălzi. Alţii susţin însă că incendiul ar fi izbucnit de la un apartament fără curent electric, în care locuiau doar copii, şi care foloseau lumânări.